CELEX: 52017PC0664
Language: sl
Date: 2017-11-15 00:00:00
Title: Priporočilo SKLEP SVETA o pooblastitvi Komisije za začetek pogajanj s Švicarsko konfederacijo o spremembi Sporazuma med Evropsko skupnostjo in Švicarsko konfederacijo o železniškem in cestnem prevozu potnikov in blaga, da se omogoči sodelovanje Švicarske konfederacije v Agenciji Evropske unije za železnice

EVROPSKA KOMISIJA
            Bruselj, 15.11.2017
            COM(2017) 664 final
            Priporočilo
            SKLEP SVETA
            o pooblastitvi Komisije za začetek pogajanj s Švicarsko konfederacijo o spremembi Sporazuma med Evropsko skupnostjo in Švicarsko konfederacijo o železniškem in cestnem prevozu potnikov in blaga, da se omogoči sodelovanje Švicarske konfederacije v Agenciji Evropske unije za železnice 
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               
                  V skladu s členom 75(1) Uredbe (EU) 2016/796 Evropskega parlamenta in Sveta z dne 11. maja 2016 o Agenciji Evropske unije za železnice in razveljavitvi Uredbe (ES) št. 881/2004
                     1
                   je Agencija Evropske unije za železnice (v nadaljnjem besedilu: Agencija) odprta za sodelovanje tretjih držav, predvsem držav, ki so z Unijo sklenile sporazume, na podlagi katerih so zadevne države sprejele pravo Unije ali enakovredne nacionalne ukrepe na področju, ki ga ureja Uredba (EU) 2016/796, tj. zlasti varnost in interoperabilnost železniškega prometa, in to pravo ali ukrepe uporabljajo.
               
               
                  Sporazum med Evropsko skupnostjo in Švicarsko konfederacijo o cestnem in železniškem prevozu blaga in potnikov z dne 21. junija 1999 (v nadaljnjem besedilu: Sporazum o kopenskem prevozu) določa usklajeno prometno politiko na področju cestnega, železniškega in kombiniranega prevoza. 
               
               
                  Sodelovanje s Švicarsko konfederacijo se je v zadnjih letih okrepilo in pozitivno razvijalo. Švicarska konfederacija je zaradi svoje zemljepisne lege in vloge kot pomembne tranzitne države pomembna partnerica pri oblikovanju varnega in interoperabilnega železniškega območja. 
               
               
                  S sklepom št. 1/2013 Skupnega odbora
                     2
                   se je Švicarska konfederacija zavezala k uporabi ustreznega pravnega reda na področju varnosti in interoperabilnosti železniškega prometa. Švicarska konfederacija je take pravne določbe sprejela in jih učinkovito izvaja. Švicarska konfederacija na sestankih Odbora za interoperabilnost in varnost, ustanovljenega na podlagi Direktive (EU) 2016/797 Evropskega parlamenta in sveta z dne 11. maja 2016 o interoperabilnosti železniškega sistema v Evropski uniji (prenovitev)
                     3
                  , sodeluje kot opazovalka. Švicarski strokovnjaki se kot opazovalci udeležujejo tehničnih sestankov Agencije Evropske unije za železnice. 
               
               
                  Šteje se, da bi bila nadaljnja krepitev obstoječega konstruktivnega sodelovanja med Unijo in Švicarsko konfederacijo za obe strani koristna, saj bi doprinesla k oblikovanju varnega in interoperabilnega železniškega območja, poleg tega pa bi Švicarska konfederacija še naprej prispevala svoje strokovno znanje na področju interoperabilnosti in varnosti. 
               
               
                  Zato je primerno, da se Švicarski konfederaciji načeloma dovoli, da sodeluje v Agenciji. Švicarska konfederacija je za tako sodelovanje zaprosila leta 2013.
               
               
                  Podrobna pravila za sodelovanje Švicarske konfederacije pri delu Agencije je treba določiti v dogovorih, ki bi jih bilo treba skleniti med Agencijo in Švicarsko konfederacijo. Te dogovore Agencija podpiše po prejemu soglasja Komisije in upravnega odbora, kot je določeno v členu 75(2) Uredbe (EU) 2016/796.
               
               
                  Pri sklepanju teh dogovorov Agencija ravna v skladu z ustreznimi določbami sporazuma med zadevno državo in Unijo, kot je omenjeno v členu 75(1) Uredbe (EU) 2016/796. V primeru Švicarske konfederacijo je tak sporazum Sporazum o kopenskem prevozu. 
               
               
                  Vendar Sporazum o kopenskem prevozu trenutno ne vsebuje določb v zvezi s tem. Zato se predlaga, da se v Naslovu III Sporazuma o kopenskem prevozu, ki vsebuje določbe v zvezi z mednarodnim železniškim prevozom, doda nov člen, ki predvideva morebitno sodelovanje Švicarske konfederacije v Agenciji.
               
            
            
               •Skladnost z veljavnimi predpisi s področja zadevne politike
            
            
               
                  To priporočilo je v celoti usklajeno s skupno prometno politiko na splošno in zlasti s skupno železniško politiko. Omogoča sodelovanje Švicarske konfederacije v Agenciji v skladu z določbami Uredbe (EU) 2016/796. Švica leži ob pomembnih železniških koridorjih ter ima dobro razvit in konkurenčen železniški sektor, ki je tesno povezan z evropskim železniškim območjem.
               
            
            
               •Skladnost z drugimi politikami Unije
            
            
               
                  To priporočilo je skladno z zunanjo politiko Unije. Odnosi med Švicarsko konfederacijo in Unijo temeljijo na nizu sporazumov, sklenjenih leta 1999, med katerimi je tudi Sporazum o kopenskem prevozu. Cilj Sporazuma o kopenskem prevozu je po eni strani liberalizirati vzajemni dostop pogodbenic do svojih trgov cestnega in železniškega prevoza potnikov in blaga, po drugi strani pa postaviti temelj za usklajeno prometno politiko. 
               
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               
                  Pravna podlaga je člen 218 Pogodbe o delovanju Evropske unije. Določa okvir za postopke, ki se uporabljajo pri pogajanjih o sporazumih med Unijo in tretjimi državami ter pri sklepanju takih sporazumov.
               
            
         
         
            
               •Sorazmernost
            
            
               
                  S tem priporočilom se Svetu predlaga, da Komisijo pooblasti za začetek pogajanj s Švicarsko konfederacijo o sporazumu o spremembi Sporazuma o kopenskem prevozu z dne 21. junija 1999. Ker je osnovne določbe tega sporazuma mogoče spremeniti samo z novim dvostranskim sporazumom med pogodbenicama, je predlagani ukrep sorazmeren.
               
            
            
               •Izbira instrumenta
            
            
               
                  Člen 218(3) Pogodbe o delovanju Evropske unije določa, da Komisija predloži priporočila Svetu, ki sprejme sklep o odobritvi začetka pogajanj.
               
            
            
               3.PRORAČUNSKE POSLEDICE
            
            
               
                  To priporočilo, ki Komisijo pooblašča za začetek pogajanj s Švicarsko konfederacijo, naj ne bi imelo neposrednih proračunskih posledic. Prihodnji dogovori med Agencijo in Švicarsko konfederacijo bodo sklenjeni na podlagi člena 75 Uredbe (EU) 2016/796, ki določa podrobna pravila za sodelovanje Švicarske konfederacije pri delu Agencije, zlasti vrsto in obseg takega sodelovanja. Ta dogovor vključuje določbe o finančnih prispevkih in osebju.
               
            
            
               4.DRUGI ELEMENTI
            
            
               •Natančnejša pojasnitev posameznih določb predloga
            
            
               
                  Člen 1 Komisijo pooblašča, da se s Švicarsko konfederacijo pogaja o spremembi Sporazuma o kopenskem prevozu, da bi ta določil podlago za prihodnje sodelovanje Švicarske konfederacije v Agenciji.
               
               
                  Člen 2 se na naša na pogajalske smernice v prilogi k temu priporočilu.
               
            
            
               Priporočilo
            
            
               SKLEP SVETA
            
            
               o pooblastitvi Komisije za začetek pogajanj s Švicarsko konfederacijo o spremembi Sporazuma med Evropsko skupnostjo in Švicarsko konfederacijo o železniškem in cestnem prevozu potnikov in blaga, da se omogoči sodelovanje Švicarske konfederacije v Agenciji Evropske unije za železnice 
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 218(3) in (4) Pogodbe,
            
            
               ob upoštevanju priporočila Evropske komisije,
            
            
               ob upoštevanju naslednjega: 
            
            
               (1)Sporazum med Evropsko skupnostjo in Švicarsko konfederacijo o cestnem in železniškem prevozu blaga in potnikov z dne 21. junija 1999 (v nadaljnjem besedilu: Sporazum o kopenskem prevozu) določa usklajeno prometno politiko na področju cestnega, železniškega in kombiniranega prevoza. 
            
            
               (2)Sodelovanje s Švicarsko konfederacijo se je v zadnjih letih okrepilo in pozitivno razvijalo. Švicarska konfederacija je sprejela pravne določbe, enakovredne ustreznemu pravnemu redu na področju interoperabilnosti in varnosti železniškega prometa, ter jih učinkovito izvaja. Švicarska konfederacija na sestankih Odbora za interoperabilnost in varnost, ustanovljenega na podlagi Direktive (EU) 2016/797 Evropskega parlamenta in sveta z dne 11. maja 2016 o interoperabilnosti železniškega sistema v Evropski uniji (prenovitev), sodeluje kot opazovalka. Švicarski strokovnjaki se kot opazovalci udeležujejo tehničnih sestankov Agencije Evropske unije za železnice (Agencija). Šteje se, da bi bila nadaljnja krepitev sodelovanja med Unijo in Švicarsko konfederacijo za obe strani koristna, saj bi doprinesla k oblikovanju varnega in interoperabilnega železniškega območja, poleg tega pa bi Švicarska konfederacija še naprej prispevala svoje strokovno znanje na področju interoperabilnosti in varnosti.
            
            
               (3)Zato bi bilo treba začeti pogajanja o sklenitvi sporazuma s Švicarsko konfederacijo o spremembi Sporazuma o kopenskem prevozu, da se omogoči sodelovanje Švicarske konfederacije v Agenciji –
            
         
         
            
               SPREJEL NASLEDNJI SKLEP: 
            
            
               Člen 1
            
            
               Komisija je pooblaščena, da se v imenu Unije pogaja o sporazumu s Švicarsko konfederacijo o spremembi Sporazuma med Evropsko skupnostjo in Švicarsko konfederacijo o železniškem in cestnem prevozu potnikov in blaga, da se omogoči sodelovanje Švicarske konfederacije v Agenciji Evropske unije za železnice.
            
            
               Člen 2
            
            
               Pogajalske smernice so določene v prilogi.
            
            
               Člen 3
            
            
               Ta sklep je naslovljen na Komisijo.
            
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  UL L 138, 26.5.2016, str. 1.
               
               
                  
                     (2)
                  UL L 352, 24.12.2013, str. 79.
               
               
                  
                     (3)
                  UL L 138, 26.5.2013, str. 44.
               
            
      
    ---documentbreak--- 
      
         
               EVROPSKA KOMISIJA
            Bruselj, 15.11.2017
            COM(2017) 664 final
            PRILOGA
            Priporočilu za SKLEP SVETAo pooblastitvi Komisije za začetek pogajanj s Švicarsko konfederacijo o spremembi Sporazuma med Evropsko skupnostjo in Švicarsko konfederacijo o železniškem in cestnem prevozu potnikov in blaga, da se omogoči sodelovanje Švicarske konfederacije v Agenciji Evropske unije za železnice
            
               
         
         
            
               PRILOGA
            
            
               k
            
            
            
            
               Smernice za pogajanja o sporazumu s Švicarsko konfederacijo o spremembi Sporazuma med Evropsko skupnostjo in Švicarsko konfederacijo o železniškem in cestnem prevozu potnikov in blaga, da se omogoči sodelovanje Švicarske konfederacije v Agenciji Evropske unije za železnice
            
            
            
               Sporazum med Evropsko skupnostjo in Švicarsko konfederacijo o železniškem in cestnem prevozu potnikov in blaga z dne 21. junija 1999 bi bilo treba spremeniti tako, da se Švicarski konfederaciji omogoči sodelovanje v Agenciji Evropske unije za železnice (v nadaljnjem besedilu: Agencija) brez glasovalne pravice in ob spoštovanju dogovorov, ki se sklenejo z Agencijo v skladu s členom 75(2) Uredbe (EU) 2016/796
                  1
               .
            
         
         
            
                  
                     (1)
                  UL L 138, 26.5.2016, str. 1.